CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

44. oldal

DE NEM ÉN LESZEK

> köpj a padlóra talán,
> ahogyan vélekedem én is,
> ugyan nem vettük magunkra,
> bár tettük volna meg, mégis...
> tiszta akartam maradni,
> ment a szennytől és vértelen,
> mégis én vagyok ma itt,
> ki szemedbe nézni képtelen,
> mert nem öltem én
> és nem lettem a hatalomért hentes,
> mégsem maradtam meg
> e mocsoktól és e bűntől mentes.
> belátom, szabaddá csak a harc,
> a küzdelem tud tenni,
> tétlen kezeket, senki sem
> látott még láncot leverni!
> apám is, nagyapám is tudta:
> ez nem lesz másképp soha!
> csak én reméltem, és voltam
> ilyen bolondul ostoba...
> új fajta rabságunk gyökere
> már belenőtt a múltba,
> de nem én leszek,
> aki e dudvát tövestül kihúzza!

> Budapest, 2005.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ