CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

29. oldal

EGYEDÜL

> Mint mikor a felvöröslő esti puha fényben
> a nyíló violák égnek tompán, izzón és fehéren
> Mint mikor a folyó szórt smaragd mélysége felett
> sötétbőrű vízében tekergő sárkány-lényt rejteget
> Mint mikor a nyári áradás sodorva terjed
> és az elöntött erdőn a halál hanyagul felelget
> Mint mikor az éppen kihűlt hű hitvesi ágyat
> elborítják emlékekből szőtt édes fekete fátylak
> Mint ahogy egy vagy több elfogott ember csak lehet
> amikor a töltött puskacső előtt feltartod kezed
> Mint mikor minden egyes egyedül maradt magyar
> szótalan szívébe magánya egyszerre belemar
> pont olyan egyedül vagyok!

> Budapest, 2004.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ