CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

21. oldal

FEBRUÁRI ANZIX

> Deák terén
> az elérett hó,
> koromtól reszket.
> Sóhajom hideg.
> Meleg ételt esznek
> az utcára kitett
> döglött remények
> sorsosai.
> Mint a Moszkva téri "köpködő",
> munkás ruháinak mosóleve,
> olyan vegytiszta e jövő,
> a szabad és új világ ígérete.
> - Ma is, kilovagol
> polgármester úr? -
> Budáról nézve,
> a lelkek
> a proliság bugyraiban,
> álmodni sem
> mernek.
> Te gőgös úri "kis" Úr,
> Budapest a cinikus ficsúr.
> Fehér lovon
> kun-bélák léptetnek
> az Andrássy úton,
> s még ma sem tudom,
> hogy nem hordja
> nyomukat,
> haló porukat
> végleg el,
> szerteszét a szél.
> A Dohány utca járdáin
> kutyaszar a jégen,
> ráfagyott régen,
> s a húgy sárgán lángol a havon,
> mint a szégyen-csillag a kabátokon,
> - hatvan éve...
> Mikor lesz már vége,
> Lesz-e újra Béke,
> végre?
> Budapest, te csodás.

> Budapest, 2004.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ