CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

35. oldal

A TÓ SZÍNEI
(Akvarell)

> Türkiz borától,
> részeg kikötőin a délnek,
> elömlő lassú ének,
> hullámzó lágy lazúr,
> feszülő, feslett
> vitorlát bontó lepke lények
> fehér felhői közt,
> az égtől tükrözött azur.
> S fent villanó acél
> a fecskék pihe teste,
> a raj az égen ittasan
> keringve ünnepel,
> mint csillagot,
> éj-ruhába ringva rejt az este
> ahogy ők csillogón
> rovart keresve tűnnek el.
> Sápadt tarka kévék,
> nádban zsivajgó tó szagok.
> És szótlanul, furcsa,
> karcsú testű szürke gémek,
> és ártatlan patyolatban,
> a lenge kócsagok,
> ahogy a kákák között,
> színleg merengve lépnek.

> Boglár, 2004.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ