CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

13. oldal

PÁSZTORI TÁNCOK

> Sas siklik a légen körbe körözve
> a zölden zengő hűvös hegyek habjaiban,
> Szilaj szél dúdol dörmögő dudaszót
> a völgyek végtelen karjai közt,
> Friss fű sarjad lengén a fennsíki
> legelőn amerre a szem ellát,
> S amott a nyugati lejtőkön,
> nyájak legelésznek ernyedt nyugalomban,
> Csak a gyapjas idő növeszti
> sebtiben fonva fonalát, szőve szövetét a jövőnek.
> De felszáll az ajkakról ős pásztori ének
> kitöltve a völgyet úgy, mint füst, ha hideg,
> Odalenn lassan már készül a dallam,
> először furcsán dorombol halkan,
> Gyűrűzve gyöngyözve feltör remegő
> szélborzolta furulya hangján az élet ritmusa ím,
> Vad bőrszagú bocskorok lüktetnek
> akár a rekedt kecskelelkű dudaszó,
> Egyre erősebb vággyal rázva a láncot,
> kergetve a varázsos ördögi táncot,
> Ereje hatalma növekszik, árad,
> mint folyó, ha töri a gátat a vad pogány életöröm!
> Áldozat ünnep ez, tarka mezei hálaadás
> immár dicsérve, nevetve, hogy itt lehetünk!

> Budapest, 2001.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ