CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

46. oldal

DÜLŐÚTON

> fázom, ha hó hull,
> vagy, ha hűl,
> nagykabátom
> a barátom,
> egyes-egyedül,
> meleg leves: a mégis,
> - túlélni szép is, -
> csak azért is!
> vagy, ha mégse,
> leszek a semmi része,
> a mégis egésze!
> rám, valódi eső szitál,
> valódi gond csorog,
> ablak előtt állsz anyám,
> ilyenkor, reád gondolok,
> nem látsz át,
> pára ül az üvegen,
> vajon miért
> lettem ilyen idegen?
> nincs miért,
> és miért nem,
> vers sincs,
> és hit: az igékben,
> sem hajlék,
> és hon,
> és haza,
> menhelyek laza vakolata.

> Budapest, 2005.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ