CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

36. oldal

A HARMINCHETES VILLAMOS

> a reggel mint üveg sör
> szétfröccsen a kövön
> fény habzik szét olajfolt
> bőrözte szín-körökön
> szétrongyolt plakátok
> ragasza falakra, fákra,
> a Teleki térnél
> kutyáktól mocskos a járda
> álmosan nyitnak
> a picinyke kínai boltok
> megszokott nyomoruk
> könnyed és oldott
> szaglik az utca,
> mosdatlan tegnapi illat oson
> ...s félrehúzódunk tőlük
> a zsúfolt villamoson...
> - csigamód robogunk,
> akár a múlt-századelő -
> megálló. az utca
> mint rozsdavert temető
> a barna járdán
> egy dús kurva épp dohányzik
> arra gondol,
> ma újra hosszan éjszakázik.
> a piacon itt-ott
> már mozdulnak álmos nepperek
> arrább csóró cigányok
> nagy szemük barna és kerek
> vak ablakok és vak sorsok
> tompán fénylenek
> vékonyka kenyértől
> sovány a régi MÁV telep
> kora nyár van.
> egy koldus ül a rozzant padon
> oly szegény
> annyija sincs, hogy ráérjen nagyon

> Budapest, 2004.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ