CÍMLAP | TARTALOMJEGYZÉK | AJÁNLÁS | ÖNÉLETRAJZ | IMPRESSZUM

EGRY ARTÚR - VÖLGYZUGOLY

10. oldal

NÉGY ÉVSZAK

> Mozdul az élet, míg szél kering,
> Felhőt dagaszt, a friss Tavasz,
> Hideg szemű tél a földre tekint,
> Mint dunnát ráz, még úgy havaz.
> Hideg szemű tél a földre tekint,
> Levélre vár a pusztaság,
> Lágyan ébred a Tavasz, ha int,
> Ezernyi ág, pompás virág.
> Hát fut az élet, már szétfeszít,
> A magot fakasztó zöld Nyár,
> A Szépkebelű, férfit hevít,
> Aki után este, - nő jár!
> A Szépkebelű, férfit hevít,
> S gabonát érlel a hőség,
> A Nyár aranyló vizet merít,
> És mindent eltölt e nőség.
> Mozdul az élet, míg szél kering,
> Szőlőt tapos a fáradt Ősz,
> Gyümölccsel, kosaras karja ring,
> Még kicsinyt a napon időz.
> Gyümölccsel, kosaras karja ring,
> Már hull a dér, pereg levél,
> Rozsda-avarban minden, megint,
> Nyugodt, téli álmot remél.
> Hát fut az élet, már szétfeszít,
> Jeget, havat terít a Tél,
> Vállára fehér ködmönt kerít,
> S pelyhek táncát lejti a szél.
> Vállára fehér ködmönt kerít,
> E tavaszt váró fehér gyász,
> S az erdőn fázósan tüzet szít,
> A tél nyomát járó vadász

> Budapest, 2001.

> ELŐZŐ OLDAL - KÖVETKEZŐ OLDAL

> *

> NETKÖTET PROGRAM - IRODALMI RÁDIÓ